***Bulvių,*** *skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2021 m. rugsėjo mėn., palyginti su 2020 m. atitinkamu laikotarpiu, supirkta 11,96 proc. mažiau, t. y. 5 519,496 t. Perdirbti skirtų bulvių supirkta 42,45 proc. daugiau – 714,853 t, t. y. jų superkamas kiekis vėl padidėjo iki tokio, kuris buvo prieš prasidedant COVID-19 pandemijai.*

***Daržovių,*** *skirtų vartoti šviežias, 2021 m. rugsėjo mėn., palyginti su 2020 m. rugsėjo mėn., supirkta 23,23 proc. mažiau, t. y. 4 663,223 t.* ***Burokėlių*** *supirkimas sumažėjo 41,81 proc. (iki 216,663 t),* ***pomidorų –*** *37,70 proc. (iki 396,363 t),* ***raudongūžių kopūstų*** *– 34,73 proc. (iki 17,599 t),* ***svogūnų*** *– 28,54 proc. (iki 815,245 t),* ***porų*** *– 20,45 proc. (iki 34,637 t),* ***morkų*** *– 20,37 proc. (iki 889,232 t),* ***agurkų*** *– 19,21 proc. (iki 790,491 t),* ***baltagūžių kopūstų*** *– 19,05 proc. (iki 1 134,770 t). Tačiau* ***česnakų*** *supirkimas padidėjo 3,54 karto (iki 21,031 t),* ***lapkotinių salierų*** *– 47,03 proc. (iki 36,047 t),* ***salierų gumbų*** *– 42,89 proc. (iki 7,076 t),* ***moliūgų*** *– 32,17 proc. (iki 57,856 t).Padidėjo tik rečiau auginamų daržovių supirkimas, tačiau jų superkami kiekiai yra nedideli, todėl turi mažai įtakos superkamam bendram daržovių kiekiui.*

*Nagrinėjamu laikotarpiu* ***žalumyninių daržovių*** *supirkimas sumažėjo:* ***krapų*** *– 4,32 karto (iki 2,346 t),* ***špinatų*** *– 30,73 proc. (iki 7,888 t),* ***salotų*** *– 4,80 proc. (iki 139,806 t). Tačiau* ***svogūnų laiškų*** *buvo supirkta 47,48 proc. daugiau (22,502 t),* ***lapinių petražolių*** *6,90 proc. daugiau (5,063 t).*

***Pievagrybių****, skirtų vartoti šviežius, 2021 m. rugsėjo mėn., palyginti su 2020 m. atitinkamu laikotarpiu, supirkta 1,82 proc. daugiau (164,238 t).*

***Obuolių*** *šiemet buvo supirkta 23,66 proc. mažiau (257,474 t).* ***Braškių*** *supirkimas buvo 9,60 proc. mažesnis ir sudarė 37,644 t.*

*Perdirbimo įmonėse 2021 m. rugsėjo mėn., palyginti su 2020 m. rugsėjo mėn.,* ***daržovių*** *supirkimas padidėjo 13,13 proc. (iki 3 109,454 t).* ***Burokėlių*** *supirkimas padidėjo 15,63 proc. (iki 2 878,445 t),* ***įvairių kitų daržovių*** *(agurkų, salotų, krapų ir kt.)– 3,61 karto (iki 76,059 t).* ***Svogūnų*** *supirkimas buvo mažesnis 45,71 proc.(42,073 t),* ***morkų*** *–33,24 proc.(83,122 t),* ***baltagūžių kopūstų*** *– 17,49 proc. (29,755 t).*

***Obuolių****, skirtų perdirbti, šiemet supirkta 3,3 karto mažiau (4 995,893 t).* ***Aronijų*** *supirkimas padidėjo 3,34 karto (iki 32,569 t),* ***įvairių kitų uogų*** *(šaltalankių, aviečių) – 2,24 karto (iki 58,765 t).*

*Šaltinis: ŽŪIKVC (LŽŪMPRIS)*